་གཉེན་པོ་སྟོབས་སྒྲུབ་དང་ལྷ་ཆེན་མཆོད་པའི་འཕྲིན་ལས་ཆུ་བབས་སུ་བཀོད་པ་བཞུགས་སོ། །

༄༅༔ ༔གུ་རུ་པདྨ་སིདྡྷི་ཧཱུྃ། འདིར་བྱང་གཏེར་རྟེན་འབྲེལ་ཆོས་བདུན་གྱི་ནང་ཚན། གཉེན་པོ་སྟོབས་སྒྲུབ་དང་། ལྷ་ཆེན་མཆོད་པའི་ཕྲིན་ལས་གཉིས་ཆོག་བསྒྲིགས་ཟུར་གསལ་ནང་
བཞིན་ཆུ་བབས་བཀླག་ཆོག་ཏུ་བྲི་བ་ལ། ཐོག་མར་བརྒྱུད་གསོལ་སྔོན་དུ་འགྲོ་བས། སྐྱབས་སེམས་བླ་མ་གསང་འདུས་ལྟར། ན་མོ་བླ་མ་བདེ་གཤེགས་སོགས་དང་། སེམས་བསྐྱེད་འགྲོ་བ་
སོགས་དང་། བླ་མ་བདེ་གཤེགས་སོགས་ཀྱི་ཡན་ལག་བདུན་པ་སོང་རྗེས། ཨོཾ་སྭཱ་བྷ་ཝས་སྦྱངས། སྟོང་པའི་ངང་ལས་པཾ་ལས་པདྨའི་སྡོང་པོ་ཡངས་ཤིང་རྒྱ་ཆེ་བའི་སྟེང་། ཉི་
ཟླའི་དཀྱིལ་འཁོར། དེའི་སྟེང་དུ་རང་སེམས་ཧྲཱིཿཡིག་དམར་པོས་མཚན་པ་ལས་འོད་འཕྲོས། དོན་གཉིས་བྱས་ཚུར་འདུས་ཧྲཱིཿལ་ཐིམ། དེ་ཞུ་བ་ལས་འོད་ཀྱི་ཐིག་ལེ་

༄༅༔ ༔དམར་པོར་གྱུར། དེ་ལས་བདག་ཉིད་གུ་རུ་པདྨ་འབྱུང་གནས་སྐུ་མདོག་དམར་པོ་ཞལ་གཅིག་ཕྱག་གཉིས་པ། སྤྱན་རྩ་དམར་ཞིང་འཛུམ་པའི་
མདངས་དང་ལྡན་པ། དབུ་ལ་ཤྭ་བའི་མཉེན་ཞུ་དང་། སྐུ་ལ་དར་གྱི་བེར་དམར་པོ་གསོལ་བ། ཕྱག་གཉིས་དབང་སྡུད་ཀྱི་ཕྱག་རྒྱ་བཅས་ནས། ཉི་ཟླ་པདྨའི་གདན་ལ་
བཞུགས་པ་གཅིག་ཏུ་གྱུར། དེའི་ཐུགས་ཀའི་ཧྲཱིཿདམར་པོ་ལས་འོད་ཟེར་ལྕགས་ཀྱུ་ལྟ་བུར་འཕྲོས་པས། གུ་རུ་པདྨ་ལྷོ་ནུབ་མཚམས་ནས་སྤྱན་དྲངས་ཏེ། བར་སྣང་
ཐམས་ཅད་དམར་ལམ་ལམ་ཁེངས་ཏེ། སྟོང་གསུམ་འཇིག་རྟེན་ཐམས་ཅད་དབང་དུ་སྡུད་པའི་བདག་ཉིད་ཆེན་པོར་གྱུར། ཧཱུྃ་ཧྲཱིཿ སྔོན་གྱི་བསྐལ་པའི་དང་པོ་ལ༔

སོགས་དང་། ཨོཾ་ཨཱཿཧཱུྃ་གུ་རུ་པདྨ་པ་ཤཾ་ཀུ་རུ་ཡེ་ཛཿཧཱུྃ་བཾ་ཧོ༔ གུ་རུ་རང་གི་སྤྱི་གཙུག་ཏུ་བྱོན་ནས་འོད་དུ་ཞུ་སྟེ་རང་ལ་ཐིམ་པར་གྱུར༔ ཨ་བྷི་རིཉྩ་མཾ༔ དེ་ནས་མཆོད་པ་འབུལ་བ་ནི། ཧཱུྃ༔ མེ་ཏོག་བདུག་
སྤོས་མར་མེ་དང་༔ སོགས་ནས། གུ་རུ་པདྨ་ས་པཱ་རི་ཝ་ར་ཨརྒྷཾ༔ སོགས་ཀྱིས་མཆོད། ཧཱུྃ༔ བསྟན་པ་འདི་ལ་ངོ་མཚར༴ ཞེས་པ་སོགས། ཨོཾ་ཨཱཿཧཱུྃ་བཛྲ་གུ་རུ་པདྨ་བྷ་ལིངྟ་ཁཱ་ཧི༔ ཨ་མྲི་ཏ་ཁཱ་ཧི༔
དྷུཥྤེ་དྷུ༔ པུཥྤེ་ཧཱུྃ༔ ཨ་ལོ་ཀེ་ཧྲཱི༔ གྷནྡྷེ་གྷན༔ གིརྟི་ཧོ༔ ནིརྟི་ཧྲཱི༔ པུ་ཙ་ཁཱ་ཧི༔ བལྟས་པ་ཙམ་གྱིས་འགྲོ་རྣམས་སོགས་ཀྱིས་བསྟོད། ཁྱེད་རྣམས་མཆོད་ཅིང་༴ བདག་སོགས༴ ལོངས་སྤྱོད་
རིན་ཆེན་སྣ་ཚོགས་ཆར་འབེབས་ཤིང་༔ བསམ་དོན་ཡིད་བཞིན་འགྲུབ་པའི་དངོས་གྲུབ་སྩོལ༔ ཞེས་གསོལ་བ་བཏབ་ནས་བཟླས་པ་བྱ་བ་ནི༔ ཐུགས་ཀར་ཉི་སྟེང་ཧྲཱིཿདམར་མཐར༔ སྔགས་ཕྲེང་གཡས་སུ་
མགལ་མེར་འཁོར༔ འོད་འཕྲོས་ཁམས་གསུམ་དབང་དུ་བསྡུས༔ སྲིད་གསུམ་ཟིལ་གནོན་ཆེན་པོར་གྱུར༔ ཨོཾ་ཨཱཿཧཱུྃ་བཛྲ་གུ་རུ་པདྨ་པ་ཤཾ་ཀུ་རུ་རཏྣ་སིདྡྷི་ཛ་ཛ༔ ཐུན་མཐར། གུ་རུ་པདྨ་ས་པཱ་རི་ཝ་ར་
སོགས་ཀྱིས་མཆོད། བལྟས་པ་ཙམ་གྱིས༴༴༴ བསྟོད་རྗེས་ཡང་ན་ཉམས་ལེན་རྒྱུན་ཁྱེར་རམ། ཡང་ན་རྟ་མགྲིན་གྱི་ལས་བྱང་བསྟོད་པ་ཡན་གྲུབ་ནས་གཉེན་པོ་སྟོབས་སྒྲུབ་གནང་རྗེས། ལྷ་ཆེན་གྱི་འཕྲིན་ལས་ལ་འཇུག་པར་བྱ། དང་པོ་མཆོད་

༄༅༔ ༔རྫས་བྱིན་གྱིས་བརླབ་པ་ནི། རང་ཉིད་སློབ་དཔོན་པདྨར་གསལ་བའི་ཐུགས་ཀའི་ཧྲཱིཿལས་འོད་འཕྲོས་མཆོད་རྫས་ལ་ཕོག༔ མ་དག་པའི་དངོས་འཛིན་ཐམས་ཅད་རཾ་ཡཾ་ཁཾ་གིས་བསྲེག་
གཏོར་སྦྱངས་ཏེ་སྟོང་པར་གྱུར༔ སྔགས་དྲུག་ཕྱག་དྲུག་གིས་བྱིན་གྱིས་བརླབ། ན་མཿསརྦ་ཏ་ཐཱ་ག་ཏ་བྷྱོ་བི་སོགས་བཛྲ་སྥ་ར་ཎ་ཁཾ༔ ཕྱི་མཆོད་རྣམས། བྷྲཱུྃ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ༔ ཨ་དྷུ་
པུ་ཨ་གྷ་ནཻ་ཤ་ཧཱུྃ་རྣམས་ཞུ་བ་ལས༔ མཆོད་ཡོན་ཞབས་བསིལ་མེ་ཏོག་བདུག་སྤོས་མར་མེ་དྲི་ཆབ་ཞལ་ཟས་རོལ་མོ་རྣམས་དྭངས་ཤིང་ཐོགས་པ་མེད་པ་ནམ་མཁའི་ཁམས་ཀུན་ཡོངས་སུ་གང་བར་གྱུར༔ ཨོཾ་
ཨཱཿཧཱུྃ༔ ལན་གསུམ། ཨརྒྷཾ་སོགས་བརྗོད་དཀར་གཏོར་སྔགས་དྲུག་ཕྱག་དྲུག་གིས་བྱིན་གྱིས་རློབས༔ དམར་གཏོར་ཡཾ་ལས་རླུང་གི་དཀྱིལ་འཁོར་གཞུའི་དབྱིབས་ལྟ་བུ༔ ལྟེ་བ་ལ་རྡོ་རྗེ་རྒྱ་གྲམ་གྱིས་མཚན་པ༔
དེའི་སྟེང་དུ་མེའི་དཀྱིལ་འཁོར་གྲུ་གསུམ༔ དེའི་སྟེང་དུ་ཀཾ་ལས་མི་མགོའི་སྒྱེད་བུ་གསུམ༔ དེའི་སྟེང་དུ་བྷྲཱུྃ་ལས་གཏོར་སྣོད་ཟངས་ཀྱི་ཟླ་གམ་འཇིག་རྟེན་གྱི་ཁམས་དང་མཉམ་པའི་ནང་དུ༔ ཤ་ལྔ་བདུད་རྩི་
ལྔའི་སྟེང་ཨོཾ་ཨཱཿཧཱུྃ་བརྩེགས་མར་གནས་པ་འོད་དུ་ཞུ་བ་ལས༔ འདོད་པའི་ཡོན་ཏན་རྣམ་པ་ལྔའི་རང་བཞིན་ཅིར་ཡང་འཆར་བ་རི་རབ་ལྷུན་པོ་བས་དཔང་མཐོ་བ༔ གསེར་གྱི་རི་བདུན་བས་བརྗིད་ཆགས་པ༔

རོལ་པའི་མཚོ་བདུན་བས་གཏིང་ཟབ་པ༔ གླིང་བཞི་གླིང་ཕྲན་བས་བཀོད་ལེགས་པ༔ ངོ་བོ་ཟག་མེད་ཡེ་ཤེས་ཀྱི་བདུད་རྩིའི་རང་བཞིན་ཆེན་པོར་གྱུར༔ ཨོཾ་ཨཱཿཧཱུྃ་མཧཱ་བ་ལིངྟ་༴ ཚར་གསུམ་གྱིས་བྱིན་གྱིས་
བརླབས༔ ཨོཾ་ཨཱཿཧཱུྃ་མཧཱ་མཾ་ས་རཀྟ་ཀིཾ་ནི་རི་ཏི་ལ༴ ཨོཾ་ཨཱཿཧཱུྃ་བོ་དྷི་ཙིཏྟ་ག་ན་གུ་་མཧཱ་སུ་ཁཱ་པུཙྪ་ཧོ༔ ཞེས་ནང་གསང་དེ་ཁོ་ན་ཉིད་འབྱོར་ཚོགས་ལོངས་སྤྱོད་དང་བཅས་པ་ཡང་མོས་པས་བྱིན་གྱིས་བརླབས། དངོས་གཞི་ལྷ་
བསྐྱེད་པ་ནི། རང་ཉིད་སློབ་དཔོན་པདྨ་འབྱུང་གནས་སྐུ་མདོག་དམར་པོ༔ པདྨ་རཱ་གའི་མདོག་ལྟ་བུ༔ སྤྱན་རྩ་དམར་པོ་མདངས་དང་ལྡན་པ༔ དབང་གི་འཇོལ་བེར་དམར་པོ་གསོལ་བ༔ ཕྱག་གཉིས་
དབང་སྡུད་ཀྱི་ཕྱག་རྒྱ་མཛད་པ༔ ཉི་ཟླ་པདྨའི་གདན་ལ་བཞུགས་པ་གཅིག་བསྒོམ༔ དེའི་ཐུགས་ཀའི་ཧྲཱིཿལས་འོད་འཕྲོས་པས་སྲིད་པ་གསུམ་གྱི་སྐྱེས་འགྲོ་དང་༔ བསོད་ནམས་ལོངས་སྤྱོད་བསྡུས་ཏེ༔
ཚུར་འདུས་པས་ཧྲཱིཿདམར་པོ་གསུམ་དུ་གྱུར༔ ཧྲཱིཿགསུམ་རྟེན་ལ་ཐིམ་པས༔ དབུས་སུ་ཟངས་ཀྱི་དབང་རྟེན་དབང་ཕྱུག་ཆེན་པོ་སྐུ་མདོག་དམར་པོ་འོད་ཟེར་འཕྲོ་བ་འཛུམ་པའི་མདངས་དང་ལྡན་པ་གཡས་ན་
ཁ་ཊྭཱཾ་ཀ༔ གཡོན་ན་ལྕགས་མདའ་ལྕགས་གཞུ་བསྣམས་པ༔ ཞབས་གཉིས་རླུང་གི་འཁོར་ལོའི་སྟེང་ན་བཞུགས་པ༔ མཚན་མ་དམར་པོ་གྱེན་དུ་བསྒྲེང་བ༔ ཡུམ་དམར་མོ་གཡས་གྲི་གུག་དང་༔

༄༅༔ ༔གཡོན་མེ་རླུང་གི་འཁོར་ལོ་བསྣམས་པ༔ ཕྱོགས་བཞི་ན་མཁའ་འགྲོ་དཀར་སེར་དམར་ལྗང་བཞི༔ ཁ་ཊྭཱཾ་དང་བ་དན་གཡོབ་པ༔ རླུང་གི་འཁོར་ལོ་འཁོར་རོ་རོ༔ འཛམ་བུ་
གླིང་བཞི་མེར་རེ་རེ་ཁྱོམ་ཁྱོམ་བྱེད་པ༔ གཡས་སུ་སེང་ལྡེང་གི་དབང་རྟེན་མུ་སྟེགས་དབང་ཕྱུག་ཉི་ཟླ་རླུང་ཞགས་དམར་ནག་ཞལ་གཅིག་ཕྱག་གཉིས་གཅེར་བུ་རལ་པ་ཅན་ཕྱག་བཞིའི་གཡས་གཉིས་མེ་ལོང་
ལྕགས་ཀྱུ༔ གཡོན་ན་ཉི་ཟླའི་ཞགས་པ་དང་སྲིད་མེས་བསྣམས་པ༔ ཞབས་གཉིས་ཀྱིས་རྡོ་རྗེ་རྒྱ་གྲམ་དང་རི་བོ་མནན་པ༔ གཡོན་གྱི་དབང་རྟེན༔ ནོར་བུ་བསམ་འཕེལ་དམར་པོ་ཕྱག་གཉིས་ཐུགས་ཀར་
ནོར་བུ་འཛིན་པ༔ དར་དམར་གྱི་འཇོལ་བེར་གསོལ་བ༔ ཞབས་གཉིས་ཀྱིས་རྡོ་རྗེ་རྒྱ་གྲམ་དང་རི་བོ་མནན་པ༔ ནོར་ལྷའི་འཁོར་བསམ་གྱིས་མི་ཁྱབ་པས་བསྐོར་བ་འོད་ཟེར་དམར་པོ་རབ་ཏུ་འབར་བའི་ཀློང་
ན་བཞུགས་པར་གྱུར༔ ལྷ་དེ་རྣམས་ཀྱི་སྤྱི་བོར་ཨོཾ༔ མགྲིན་པར་ཨཱ༔ ཐུགས་ཀར་ཧཱུྃ་དང་སོ་སོའི་ས་བོན་གྱིས་མཚན་པར་གྱུར༔ བདག་ཉིད་སློབ་དཔོན་པདྨར་གསལ་བའི་ཐུགས་ཀའི་ཧྲཱིཿལས་འོད་
ཟེར་དམར་པོ་ལྕགས་ཀྱུ་ལྟ་བུ་འཕྲོས༔ དབང་ཕྱུག་ཆེན་པོའི་ཐུགས་ཀའི་ཧྲཱིཿལ་ཕོག་སྟེ༔ ནུབ་ཕྱོགས་དབང་གི་གཞལ་ཡས་རིགས་བཞི་ཕོ་མོ་བསྣོལ་བའི་གདན་ལ་ཧུར་བཞེངས་ཏེ༔ མཁའ་འགྲོ་མ་བཞིས་

ཕྱོགས་བཞི་ནས་ཁ་ཊྭཱཾ་ཀ་དང་བ་དན་གཡོབ་ཅིང་༔ བར་སྣང་ལ་ཚུར་འུ་རུ་རུ་བྱོན་ནས་སྤྱན་དྲངས་པར་གྱུར༔ རོལ་མོ་དབྱངས་དང་བཅས། ཧྲཱི༔ བསྐལ་པ་མེ་ལྟར་འབར་བའི་ཀློང་དཀྱིལ་ནས༔ ནུབ་
ཕྱོགས་པདྨ་འབར་བའི་གཞལ་ཡས་ནས༔ ཉི་ཟླ་རླུང་གི་སོགས་ནས་བཟུང་། མཁའ་འགྲོ་བཞི་ལ་ཕྱག་འཚལ་བསྟོད༔ བར་དུ་དེ་ནས། རང་ཉིད་དབང་ཕྱུག་ཆེན་པོ་སྐུ་མདོག་དམར་པོ་འོད་ཟེར་འཕྲོ་བ་འཛུམ་
པའི་མདངས་དང་ལྡན་པ༔ གཡས་ན་ཁ་ཊྭཱཾ་ཀ༔ གཡོན་ན་ལྕགས་མདའ་ལྕགས་གཞུ་བསྣམས་པ༔ ཞབས་གཉིས་རླུང་གི་འཁོར་ལོའི་སྟེང་ན་བཞུགས་པ༔ མཚན་མ་དམར་པོ་གྱེན་དུ་སྒྲེང་བ༔
ཕྱོགས་བཞི་ན་མཁའ་འགྲོ་བཞིས་བ་དན་གཡོབ་པ༔ རླུང་གི་འཁོར་ལོ་འཁོར་རོ་རོ༔ འཛམ་བུའི་གླིང་བཞི་མེ་རེ་རེ་ཁྱོམ་ཁྱོམ་དུ༔ འཇིག་རྟེན་ཁམས་ཀྱི་མི་ནོར་ལོངས་སྤྱོད་ཐམས་ཅད་བསྡུས་ནས་བདག་
གི་དབང་དུ་གྱུར་པར་བསམ་ལ༔ ཨེ་མཉྫུ་ཀུག་ཏ་ཧཱུྃ༔ བཛྲ་སིདྡྷི་ཕ་ལ་ཧཱུྃ༔ རཏྣ་སིདྡྷི༔ པདྨ་སིདྡྷི༔ ཀརྨ་སིདྡྷི༔ ཀ་བྷི་ར་ཀོ་བྷི་ར༔ མི་སྙིང་སྒུལ༔ མི་འགྲམ་ཆོག༔ མི་སེམས་དཀྲུགས༔
རང་དབང་མེད་པར་ཁུག་ལ་ཤོག༔ ཨེ་མཉྫུ་ཀུག་ཏ་ཧཱུྃ༔ མི་སེམས་དཀྲུགས་ཡ༔ ཨེ་མཉྫུ་ཀུག་ཏ་ཧཱུྃ༔ ཀ་བྷི་ར་ཀོ་བྷི་ར༔ ཨུ་ཙུསྨ་ཀུག་ཏི་ཧཱུྃ༔ ཕྱི་ནང་གསང་གསུམ་ཕོ་སྔགས་མོ་སྔགས་སྦྲེལ་མ་ཡིན༔

༄༅༔ ༔ཐུན་མཐར་མཆོད་གཏོར་རྣམས༔ རཾ་ཡཾ་ཁཾ་གིས་བསྲེགས་གཏོར་བཀྲུས༔ ཨོཾ་ཨཱཿཧཱུྃ༔ གིས་བྱིན་གྱིས་བརླབས༔ ཀ་བྷི་ར་ཀོ་བྷི་ར་ཧཱུྃ༔ ཨུ་ཙུསྨ་ཀུག་ཏ་ཧཱུྃ༔ གྷྲི་ཧ་ན་གྷྲི་ཧ་ན་ཧཱུྃ༔ བྷ་
ལིང་ཏ་ཁ་ཁ་ཁཱ་ཧི་ཁཱ་ཧི༔ གསུམ་བདུན་གང་རིགས་ཀྱིས་འབུལ༔ ཨརྒྷཾ་སོགས་ཀྱིས་མཆོད། ཕུན་ཚོགས་ལོངས་སྤྱོད་གཏེར་ལ་སོགས། ཕྱག་འཚལ་དཔལ་དང་འབྱོར་བའི་དངོས་གྲུབ་སྩོལ༔ གྱིས་བསྟོད། ཐུན་
གཏོར་བྱིན་རླབས་བྱ་བ་སྟེ། མཆོད་འབུལ། ཧཱུྃ༔ སུམ་ཅུ་རྩ་གསུམ་ལྷ་ཡི་སོགས་ནས་བསྟོད་བསྐུལ་ཐུན་གཏོར་འབུལ། ཡིག་བརྒྱ། མ་འབྱོར་བ་དང་༴ ལྷག་པ༴ ཁྱེད་ཐུགས་གསང་བ༴ ཧོ༔ ལེགས་ལྡན་
ཚོགས་རྗེ་ཆེན་པོ་ཡབ་ཡུམ་སྲས་དང་ལྕམ་དྲལ་བྲན་གཡོག་འཁོར་དང་བཅས་པ་རྣམས་ལ་བཞུགས་པའི་བསྟི་གནས་དམ་པ་ཕྱི་ནང་གསང་བའི་རྟེན་རྫས་མཐུན་རྫས་བསྐང་རྫས་དམ་ཚིག་གི་རྫས་སུ་འོས་པ་ཡིད་་
དུ་འོང་བ་འདོད་པའི་ཡོན་ཏན་ལྔ་དང་ལྡན་པ་འདི་ཉིད་སྔགས་དང་ཕྱག་རྒྱ་ཏིང་ངེ་འཛིན་གྱིས་སྤེལ་ཞིང་བསྒྱུར་བའི་སྒོ་ནས་འབུལ་བ་ལགས་ན་རྟེན་འདི་ལ་ཇི་སྲིད་བསྐལ་པ་མ་སྟོངས་བར་དུ་བརྟན་པར་བཞུགས་སུ་་
གསོལ༑ བརྟན་པར་བཞུགས་ནས་ཀྱང་༼ཐུབ་བསྟན་རྡོ་རྗེ་བྲག་ཨཻ་ཝཾ་ལྕོག་སྒར་སྤྲུལ་པའི་གཙུག་ལག་ཁང་༽དམ་པ་འདི་ཉིད་རྟེན་དང་བརྟེན་པར་བཅས་པའི་འཁོར་ཐམས་ཅད་བསྲུང་བ་དང་སྐྱོབ་པའི་སྒོ་ནས་འགྲོ་བ་

རྣམས་ཀྱི་བསོད་ནམས་ཀྱི་མཆོད་སྡོང་ཆེན་པོར་ཡུན་ཇི་སྲིད་བསྐལ་པའི་བར་དུ་བཞུགས་ཤིང་བརྟན་ལ་བཀུར་སྟི་ཞབས་ཏོག་ཕུན་སུམ་ཚོགས་པ་ཚུལ་བཞིན་དུ་འབྱུང་བ་དང་། དེ་ལ་བརྟེན་ནས་འགྲོ་བ་སྤྱི་དང་བྱེ་
བྲག་འཛམ་བུའི་གླིང་པ། ཡང་སྒོས་བོད་ཁ་བ་ཅན་གྱི་སེམས་ཅན་ཐམས་ཅད་བདེ་ཞིང་སྐྱིད་པ་དང་། ནད་ཡམས་འཁྲུག་རྩོད་སད་སེར་བཙའ་ཐན་འབུ་སྲིན་སྦྲང་བྱི་མུ་གེ་ཤ་འོད་ཆུ་རྡོལ་ལ་སོགས་དུས་ཀྱི་ཆད་
པ་རྣམས་དང་། ཁྱད་པར་དུ་ཡང་མཐའ་དམག་གདུག་པའི་ཆོ་འཕྲུལ་ཉེར་འཚེ་ཐམས་ཅད་ཞི་བར་མཛད་དུ་གསོལ། སངས་རྒྱས་བསྟན་པ་རིན་པོ་ཆེ་ཕྱོགས་དང་རིས་སུ་མ་ཆད་པ་རྣམས་དང་ཁྱད་པར་སྔ་
འགྱུར་རྡོ་རྗེ་ཐེག་པ་འོད་གསལ་རྡོ་རྗེ་སྙིང་པོའི་རིང་ལུགས་བྱང་པ་ཡབ་སྲས་རིག་འཛིན་ཡབ་སྲས་བརྒྱུད་པར་བཅས་པའི་བསྟན་པ་དེ་འཛིན་དང་བཅས་པ་རྣམས་ཀྱི་སྐུ་ཚེ་དང་མཛད་པ་ཕྲིན་ལས་ཆོས་སྲིད་ཀྱི་་་་་
ལེགས་ཚོགས་གོང་དུ་འཕེལ་ཞིང་རྒྱས་པར་མཛད་དུ་གསོལ། ཀུན་མཁྱེན་རྒྱལ་དབང་ཕྱག་ན་པདྨོ་ལུང་རྟོགས་རྒྱ་མཚོ་དཔལ་བཟང་པོ་མཆོད་ཡོན་ཉི་ཟླ་ཟུང་འཇུག་ལ་སོགས་ཏེ་བསྟན་འཛིན་གྱི་སྐྱེས་ཆེན་དམ་པ་
གང་ན་སུ་བཞུགས་པ་རྣམས་དང་། བསྟན་པའི་སྦྱིན་བདག་ལྕགས་ལ་མི་ཆེན་པ་དབང་རྒྱ་ཡབ་སྲས་བརྒྱུད་པར་བཅས་པ་རྣམས་ཀྱི་གཙོ་མཛད་འོད་གསལ་ལྷ་རིགས་པའི་བདག་པོ་སོགས་ཡོན་སྦྱོར་འབྲེལ་ཐོག་

༄༅༔ ༔རྣམས་ཀྱི་སྐུ་ཚེ་མཛད་ཕྲིན་ལ་བར་དུ་གཅོད་པ་ཐམས་ཅད་ཞི་ཞིང་ལེགས་ཚོགས་ཀྱི་ཡོན་ཏན་རྣམས་འཕེལ་ཞིང་རྒྱས་པར་མཛད་དུ་གསོལ། ཁྱད་པར་དུ་ཡང་རིག་པ་འཛིན་པ་ཀུན་
བཟང་འགྱུར་མེད་ལྷུན་གྲུབ་རྡོ་རྗེའི་ལུས་དང་གྲིབ་མ་བཞིན་དུ་འགྲོགས་ནས་སྒོ་གསུམ་གྱི་འགལ་རྐྱེན་བར་གཅོད་རྐྱེན་ངན་མི་མཐུན་པའི་ཕྱོགས་ཀུན་ལྷག་མེད་དུ་ཞི་བར་མཛད་དུ་གསོལ། མཐུན་རྐྱེན་སྨོན་པའི་
ལེགས་ཚོགས་ཀྱི་ཡོན་ཏན་སྤྱི་དང་བྱེ་བྲག་ཚེ་དང་བསོད་ནམས་དཔལ་དང་འབྱོར་པ་སྟོབས་འབྱོར་མངའ་ཐང་རིགས་བརྒྱུད་ཆོས་བརྒྱུད་ཐམས་ཅད་འཕེལ་ཞིང་རྒྱས་པར་མཛད་དུ་གསོལ། ཁྱད་པར་དུ་ཡང་སྒོ་
གསུམ་གྱི་བགྱི་བ་མཐའ་དག་བསྟན་པ་དང་འགྲོ་བའི་དོན་དུ་སྨིན་ཅིང་ཡིད་ལ་བསམ་པའི་དོན་ཐམས་ཅད་ཐོགས་མེད་ཡིད་བཞིན་དུ་འགྲུབ་པར་མཛད་དུ་གསོལ། བདག་ཅག་དཔོན་སློབ་འཁོར་དང་བཅས་པ་
རྣམས་ཀྱི་ལྷག་བསམ་རྣམ་པར་དག་པའི་བྱ་བ་གང་བགྱིས་པ་ཐམས་ཅད་སྐྱབས་གནས་དཀོན་མཆོག་གསུམ་གྱི་བདེན་པ་དང་། ཆོས་ཅན་རྒྱུ་འབྲས་བསླུ་བ་མེད་པའི་བདེན་པ་དང་། ལེགས་ལྡན་ཚོགས་རྗེ་
ཆེན་པོ་ཡབ་ཡུམ་སྲས་དང་ལྕམ་དྲལ་བྲན་གཡོག་འཁོར་དང་བཅས་པ་རྣམས་ཀྱི་མཐུ་དང་ནུས་པ་ལ་བརྟེན་ནས་དེ་དེ་བཞིན་དུ་འགྲུབ་པར་གྱུར་ཅིག། ཨོཾ་ཡེ་དྷརྨ༴ སུ་པྲ་ཏིཥྛ༴ ཞེས་སོགས་ཀྱིས་འདོད་དོན་

གསོལ༑ ཇི་སྲིད་མེ་དང་ཆུ་དང་ནི༔ རླུང་གི་བསྐལ་པས་འཇིག་བར་དུ༔ སེམས་ཅན་ཀུན་གྱི་དོན་གྱི་ཕྱིར༔ བཅོམ་ལྡན་ཁྱོད་ནི་བཞུགས་པར་མཛོད༔ ཡེ་དྷརྨཱ༴ སུ་པྲ་ཏིཥྛ༴ མགོན་པོ་བསྐལ་པ་ཇི་
སྲིད་བར༔ སྣ་ཚོགས་གཟུགས་ནི་བཟུང་ནས་ཀྱང་༔ སྤྲུལ་པས་འཇིག་རྟེན་ཁམས་རྣམས་སུ༔ དེར་ནི་འགྲོ་བའི་